Ηράκλειο Ο.Α.Α.

Ο Όμιλος Αντισφαιρίσεως και Αθλοπαιδιών «Ηράκλειο» είναι ελληνικό αθλητικό σωματείο που δραστηριοποιείται στην πόλη του Ηρακλείου Κρήτης, στον ομώνυμο νομό, όπου και βρίσκεται η έδρα του, το Μεγάλο Κλειστό Γυμναστήριο Ηρακλείου «Δύο Αοράκια». Επίσημο έτος ίδρυσής του είναι το 1928 και αγωνίζεται με χρώματα το μπλε και το λευκό. Ο σύλλογος διατηρεί τμήματα αντισφαίρισης, επιτραπέζιας αντισφαίρισης, καλαθοσφαίρισης και σκακιού.

 Τμήμα καλαθοσφαίρισης ανδρών 

 Ιστορική αναδρομή 
Η ανδρική ομάδα καλαθοσφαίρισης του Ηρακλείου πραγματοποίησε τις μεγαλύτερες επιτυχίες της από τα μέσα της δεκαετίας του '90 μέχρι τα μέσα της δεκαετίας του 2000. Την περίοδο 1993–94 το Ηράκλειο αγωνίστηκε στην Α2 Εθνική Κατηγορία, ενώ την επόμενη χρονιά κατέλαβε την 2η θέση και προβιβάστηκε για πρώτη φορά στην ιστορία του στην Α1 Εθνική Κατηγορία, με προπονητή τον αείμνηστο Νίκο Τούλη αλλά υποβιβάστηκε αμέσως στην Α2 όπου την περίοδο 1996–97 κατέκτησε το πρωτάθλημα και επανήλθε στην Α1 όπου παρέμεινε μέχρι την περίοδο 2003–04. Ως το 2007, το Ηράκλειο ήταν η μοναδική ομάδα της Κρήτης που αγωνίστηκε στην κορυφαία εθνική κατηγορία, καθώς πλέον τα πρωτεία κατέχει πλέον ο ΑΓΟ.Ρεθύμνου.

Στην Α1 της περιόδου 1997–98, το Ηράκλειο κατάφερε να τερματίσει στην 8η θέση του πρωταθλήματος, εκμεταλλευόμενο κυρίως την ισχυρή του έδρα όπου κατάφερε να κερδίσει σχεδόν όλες τις μεγάλες ομάδες και είχε ρεκόρ 13–2 σε κανονική περίοδο και πλέι οφ, πράγμα που του επέτρεψε την συμμετοχή του στο Κύπελλο Κόρατς την περίοδο 1998–99 όπου έφτασε μέχρι την φάση των "32". Τις επόμενες χρονιές στην Α1 το Ηράκλειο ήταν αρκετά ανταγωνιστικό, ενώ σημαντική επιτυχία ήταν η συμμετοχή της ομάδας στο φάιναλ φορ του Κυπέλλου Ελλάδας της περιόδου 2002–03 καταλαμβάνοντας την 4η θέση.

 Καθοδική πορεία (2003-2007) 
Το τέλος της αγωνιστικής περιόδου 2003-04 βρίσκει την ομάδα στην προτελευταία 13η θέση του τελικού βαθμολογικού πίνακα της Α1 Εθνικής,«HEBA Championship 2003-04 Division A1» , πληροφορίες στον ιστότοπο GalanisSportsData.com. με αποτέλεσμα να υποβιβαστεί μετά από επτά συνεχόμενες παρουσίες στη μεγάλη κατηγορία.«Ανασκόπηση 2003-2004 : Διπρόσωπο το “Ηράκλειο” στην 7η και μοιραία παρουσία του στην Α1 - Στατιστική Εικόνα της Ομάδας», άρθρο στον ιστότοπο της εφημερίδας «Πατρίς», 11 Μαΐου 2004. Στη διάρκεια της χρονιάς συγκέντρωσε 7 νίκες, 6 στον πρώτο γύρο και μόλις 1 στο δεύτερο. Έμεινε δε επί 13 αγωνιστικές χωρίς νίκη (από τις 13 Δεκεμβρίου 2003 μέχρι τις 2 Μαΐου 2004). Ισοβάθμισε με τον Ιωνικό Νέας Φιλαδέλφειας στη 12η θέση με 33 βαθμούς, ωστόσο επειδή είχε χάσει εκτός έδρας με 94-87 στην παράταση οδηγήθηκε στην Α2 Εθνική.

Το καλοκαίρι του 2004 ο σύλλογος συνενώθηκε με το τμήμα καλαθοσφαίρισης του ΟΦΗ, που αποσύρθηκε από τη Γ' Εθνική, δημιουργώντας την Κ.Α.Ε. ΟΦΗ/Ηράκλειο με μεικτά χρώματα το μπλε και το μαύρο.«ΟΦΗ/Ηράκλειο Αφιέρωμα», άρθρο στον ιστότοπο της εφημερίδας «Πατρίς», 11 Οκτωβρίου 2004. Την επόμενη περίοδο, 2004-05, η ενωμένη ομάδα του Ηρακλείου βελτιώθηκε αγωνιστικά τερματίζοντας στην 5η θέση της κατάταξης,«Βαθμολογίες Πρωταθλημάτων» , πληροφορίες στον ιστότοπο της Ελληνικής Ομοσπονδίας Καλαφοσφαίρισης (ΕΟΚ) ωστόσο εν τέλει υποβιβάστηκε στη Β' Εθνική εξαιτίας οικονομικών προβλημάτων.«Ζει ένα δράμα», άρθρο στον ιστότοπο της εφημερίδας «Πατρίς», 23 Μαΐου 2005. Συγκεκριμένα η άδεια της ομάδας ανακλήθηκε από την Επιτροπή Επαγγελματικού Αθλητισμού λόγω οφειλών της σε πρώην αθλητές της, οι οποίες δεν αποπληρώθηκαν λόγω της αποτυχίας αύξησης του μετοχικού της κεφαλαίου.«Ρίχνει στη Β’ Εθνική τον ΟΦΗ/Ηράκλειο η ΕΕΑ», άρθρο στον ιστότοπο της εφημερίδας «Πατρίς», 13 Ιουλίου 2005. Η Κ.Α.Ε. διαλύθηκε με την ομάδα του ΟΦΗ να υποβιβάζεται στο Πρωτάθλημα της Ε.ΚΑ.Σ.Κ. και την ομάδα του Ηρακλείου να δηλώνει συμμετοχή στους αγώνες της Β' Εθνικής κατόπιν συμφωνίας με τον ερασιτέχνη σύλλογο.«Τα “θα” έμειναν υποσχέσεις και ο ΟΦΗ/Ηράκλειο διαλύεται», άρθρο στον ιστότοπο της εφημερίδας «Πατρίς», 15 Ιουλίου 2005. Την ίδια χρονιά ο παίκτης της ομάδας, Ντάμιρ Λάτοβιτς, συμπεριλήφθηκε στην 2η καλύτερη πεντάδα καθώς και στην κοινοτική πεντάδα της χρονιάς για την Α2 Εθνική.«ΟΦΗ/Ηράκλειο: Το απασχολεί το μέλλον του», άρθρο στον ιστότοπο της εφημερίδας «Πατρίς», 30 Μαΐου 2005.

Ακολούθησαν διαδοχικοί υποβιβασμοί, ο ένας την περίοδο 2005-06 από τη Β' στη Γ' Εθνική κι ο άλλος την περίοδο 2006-07 από τη Γ' Εθνική στο τοπικό πρωτάθλημα, μετά από μια εικοσαετία περίπου στις εθνικές κατηγορίες.

 Επάνοδος στις εθνικές κατηγορίες (2008-...) 
Κατά την αγωνιστική περίοδο, 2008-09, η ομάδα του Ηρακλείου κατέκτησε το τοπικό πρωτάθλημα ανδρών της Ε.ΚΑ.Σ.Κ., καθώς και το Κύπελλο Ανδρών, πανηγυρίζοντας την επάνοδο της στην Γ' Εθνική μετά από δύο χρόνια απουσίας από τις εθνικές κατηγορίες.«Ένωση Καλαθοσφαιρικών Σωματείων Κρήτης» , πληροφορίες στον ιστότοπο της ΕΟΚΑλμπαντάκης, Μηνάς. «Η αναγέννηση του Ηρακλείου», Εφημερίδα «Η Τόλμη», 16 Μαΐου 2009.

Κατά την αγωνιστική περίοδο, 2009–10, οπότε και η ομάδα του Ηρακλείου επέστρεψε στην Γ' Εθνική Κατηγορία, ολοκλήρωσε τις αγωνιστικές της υποχρεώσεις στην 3η θέση της βαθμολογικής κατάταξης. Την επόμενη χρονιά, 2010–11, πάντα στην ίδια κατηγορία, οι προσπάθειές της την οδήγησαν στη 2η θέση της τελικής βαθμολογίας, με αποτέλεσμα να συμμετέχει σε μπαράζ ανόδου ανάμεσα στους δευτεραθλητές όλων των ομίλων, τα οποία διεξήχθησαν στη Λιβαδειά. Καταλαμβάνοντας την 1η θέση, το Ηράκλειο ανήλθε στη Β' Εθνική, όταν η Ολυμπιάδα Πατρών δήλωσε αδυναμία συμμετοχής στο πρωτάθλημα αυτό για την επόμενη χρονιά.

Στο Πρωτάθλημα της Β' Εθνικής για την περίοδο 2011-12 το Ηράκλειο ολοκλήρωσε τις αγωνιστικές του υποχρεώσεις στην 6η θέση του βαθμολογικού πίνακα. Το καλοκαίρι του 2012 το σωματείο γνωστοποίησε εγγράφως στην Ομοσπονδία την επιθυμία του να μην συμμετάσχει στο Πρωτάθλημα της Β' Εθνικής.«Ανακατάταξη Σωματείων» , ανακοίνωση στον ιστότοπο της ΕΟΚ Ωστόσο πριν εκπνεύσει η προθεσμία δήλωσης συμμετοχής των ομάδων στο Πρωτάθλημα ανακάλεσε εμπρόθεσμα την απόφαση μη συμμετοχής του.«Ανακατωσούρα έφερε ο ΟΑΑ Ηράκλειο στην ΕΟΚ. Ιωνικός ΝΦ και Ανατόλια στην Β Εθνική και με 13 αντί 12 ομάδες ο κάθε όμιλος!» , άρθρο στον ιστότοπο Kretaworldbasket.gr, 31 Ιουλίου 2012. Τελικά, μετά την απόρριψη της αίτησης συμμετοχής του Πανελληνίου στο Πρωτάθλημα της Α2 Εθνικής Κατηγορίας, η Ε.Ο.Κ. ανακοίνωσε πως τη θέση του θα καταλάμβανε το Ηράκλειο.«Εκτός ο Πανελλήνιος, το Ηράκλειο στη θέση του» , άρθρο στον ιστότοπο SuperBasket.gr, 5 Σεπτεμβρίου 2012. Στη διοργάνωση του Κυπέλλου Ελλάδος της ίδιας περιόδου, το Ηράκλειο αποκλείστηκε στην 1η Αγωνιστική της Β' Φάσης, όταν ηττήθηκε από τον Απόλλωνα Πατρών με σκορ 66-77.«Πάλεψε, αλλά δεν άντεξε το Ηράκλειο κόντρα στον Απόλλωνα Πάτρας» , άρθρο στον ιστότοπο του ΣΠΟΡ FM Κρήτη, 18 Σεπτεμβρίου 2011.

Η ομάδα απέτυχε να εδραιωθεί στην Α2 Εθνική καθώς ήδη από την περίοδο 2012-13 γνώρισε τον υποβιβασμό, εφόσον η κατάληψη της 13ης θέση του τελικού βαθμολογικού πίνακα δεν άφηνε περιθώρια για κάτι περισσότερο.«Υποβιβάστηκε το Ηράκλειο», άρθρο στον ιστότοπο NeaKriti.gr, 13 Απριλίου 2013.««Επεσε» και μαθηματικά το Ηράκλειο!» , άρθρο στον ιστότοπο PrismaSport.gr, 13 Απριλίου 2013. Στη διοργάνωση του Κυπέλλου Ελλάδος γνώρισε στο πρώτο της παιχνίδι την ήττα με το αξιομνημόνευτο σκορ 102-95 από τον Αρκαδικό και κατά συνέπεια αποκλείστηκε.«ΣΕΦΑ Αρκαδικός - ΟΑΑ Ηρακλείου 102-95», άρθρο στον ιστότοπο ContraEpithesi.gr, 15 Σεπτεμβρίου 2012. Αυτή ήταν και η τελευταία περίοδος κατά την οποία η ομάδα αγωνίστηκε με έδρα το Κλειστό Γυμναστήριο του Λίντο, προτού μετακομίσει στο νεόδμητο «Μεγάλο Κλειστό Γυμναστήριο Ηρακλείου».«Μετακομίζει στα Δυο Αοράκια το Ηράκλειο!» , άρθρο στον ιστότοπο PrismaSport.gr, 17 Ιουλίου 2013.

 Διακεκριμένοι καλαθοσφαιριστές 
  Γιώργος Γάσπαρης
  Σωκράτης Γκιζόγιαννης
  Φώτης Κατσικάρης
  Τζον Κόρφας
  Μάριος Μπατής
  Χρήστος Μυριούνης
  Αργύρης Παπαπέτρου
  Πιτ Παπαχρόνης
  Νίκος Πέττας
  Γιάννης Σιούτης
  Βαγγέλης Σκλάβος
  Χρήστος Χαρίσης  Όλιβερ Μίλλερ
  Αντόνιο Χάρβεϊ
  Τζίμι Όλιβερ
  Τζέιμς Φόρεστ
  Γουίλι Μπάρτον
  Έντουαρντ Τόμας
  Ρίτσαρντ Ρέλντφορντ
  Ντέρεκ Χάμιλτον  Ντάμιρ Λάτοβιτς
  Χοσέ Πικουλίν Ορτίθ
  Αντρές Γκίμπερτ
  Φρεντερίκ Φορτέ
  Σαμίρ Γκούντα

 Διακεκριμένοι προπονητές 
  Γιώργος Καλαφατάκης

 Τμήμα καλαθοσφαίρισης γυναικών 
 Ιστορική αναδρομή 
Η γυναικεία ομάδα καλαθοσφαίρισης του Ηρακλείου είχε την πρώτη της διάκριση την περίοδο 1993-94 οπότε και αναδείχθηκε Πρωταθλήτρια στο οικείο της τοπικό πρωτάθλημα. Το επίτευγμα αυτό επανέλαβε επίσης τις περιόδους 1995-96 και 1996-97 λαμβάνοντας το δικαίωμα συμμετοχής στη Β' Εθνική Κατηγορία (η οποία σήμερα δεν υφίσταται) και στο Κύπελλο Ελλάδος την επόμενη διετία. Την αγωνιστική περίοδο 1999-00 ο σύλλογος επέστρεψε στο Πρωτάθλημα Γυναικών της Ε.ΚΑ.Σ.Κ. το οποίο και κατέκτησε με προπονητή το Μανώλη Δημητριάδη.

Κατά συνέπεια επανήλθε στη Β' Εθνική για άλλες τρεις περιόδους, από το φθινόπωρο του 2000 μέχρι την άνοιξη του 2003. Τη χρονιά 2000-01 η ομάδα κατετάγη 5η στην τελική κατάταξη. Την επόμενη περίοδο, 2001-02 ολοκλήρωσε τις υποχρεώσεις της στην 8η θέση, ενώ το 2002-03 η ίδια επίδοση την οδήγησε στην Ε.ΚΑ.Σ.Κ. κατόπιν αναδιάρθρωσης των κατηγοριών και κατάργησης της Β' Εθνικής.

Μετά από έξι περιόδους στο τοπικό πρωτάθλημα, την αγωνιστική περίοδο 2008-09 η ομάδα του Ηρακλείου κατέκτησε το τοπικό Πρωτάθλημα Γυναικών που διοργανώνει η Ε.ΚΑ.Σ.Κ., λαμβάνοντας παράλληλα το δικαίωμα συμμετοχής στα μπαράζ ανόδου του Νοτίου Ομίλου της Α2 Εθνικής Κατηγορίας Γυναικών που διεξήχθησαν στο Μετς.«Η κλήρωση των μπαράζ ανόδου για την Α2 Νότου», άρθρο στον ιστότοπο WePlayBall.gr, 6 Απριλίου 2009. Επικρατώντας επί της Ε.Α. Πατρών με σκορ 50-41 στον αγώνα που έκρινε την πρώτη θέση στον δεύτερο όμιλο, το Ηράκλειο έλαβε το εισιτήριο ανόδου.Σαρρής, Μανώλης. «Ιστορική άνοδος για το Ηράκλειο», άρθρο στον ιστότοπο Athleticradio.gr, 16 Μαΐου 2009.«Μπαράζ Ανόδου Α2 Νότου: Ανέβηκε και το Ηράκλειο!», άρθρο στον ιστότοπο WePlayBall.gr, 15 Απριλίου 2009. Προπονητής του συλλόγου ήταν ο Μιχάλης Δασκαλάκης, ο οποίος στο παρελθόν είχε πετύχει ανάλογο επίτευγμα με τις ομάδες των Χανίων και του Ηροδότου.«Δασκαλάκης: «Πίστευα στην άνοδο του Ηρακλείου»», άρθρο στον ιστότοπο WePlayBall.gr, 15 Απριλίου 2009.

Κατά την αγωνιστική περίοδο 2009-10 το σωματείο ολοκλήρωσε τις αγωνιστικές του υποχρεώσεις στην 11η θέση με αποτέλεσμα να επιστρέψει στο τοπικό πρωτάθλημα της Κρήτης. Στο θεσμό του Κυπέλλου Ελλάδος αποκλείστηκε στην Α' Φάση όταν γνώρισε την ήττα με σκορ 49-58 από την ομάδα του Σπόρτιγκ Αθηνών.«Αποτελέσματα Κυπέλλου: Δύσκολη πρόκριση για Παγκράτι, θρίαμβος Λευκάδας!» , άρθρο στον ιστότοπο WePlayball.gr, 11 Οκτωβρίου 2009.

Την επόμενη χρονιά, 2010-11, το Ηράκλειο κατέκτησε και πάλι την κορυφή του Πρωταθλήματος της Ε.ΚΑ.Σ.Κ.,«Αποτελέσματα ΕΚΑΣΚ: Πρωταθλητής το Ηράκλειο!», άρθρο στον ιστότοπο WePlayBall.gr, 18 Απριλίου 2011. χωρίς ωστόσο να καταφέρει να περάσει επιτυχώς μέσω της διαδικασίας των μπαράζ.«Ειδικό Πρωτάθλημα Ανόδου Α2 Νότου: Απόλλων και Ιπποκράτης στον τελικό της παρηγοριάς!», άρθρο στον ιστότοπο WePlayBall.gr, 23 Ιουνίου 2011. Την ίδια χρονιά αποφασίστηκε η αδρανοποίηση του γυναικείου τμήματος του συλλόγου, ρίχνοντας το βάρος στην ακαδημία των νεανίδων.«ΕΚΑΣΚ: Ο Ηρόδοτος ο μεγάλος πρωταγωνιστής φέτος στις Γυναίκες στην Κρήτη» , άρθρο στον ιστότοπο Kretaworldbasket.gr, 9 Ιουλίου 2011.

 Τμήμα σκακιού 
Ο Ο.Α.Α. «Ηράκλειο» αποτελεί το σωματείο με τις μεγαλύτερες διακρίσεις στο ελληνικό σκάκι. Έχει κατακτήσει 7 φορές τον τίτλο της πρωταθλήτριας ομάδας Ελλάδος (1984, 1991, 1992, 1994, 1995, 1996, 1997) - περισσότερες από κάθε άλλο σωματείο - ενώ έχει αναδειχθεί και 4 φορές κυπελλούχος Ελλάδος (1991, 1993, 1994, 1995).

Επιπροσθέτως έχει εκπροσωπήσει τα ελληνικά χρώματα στο Κύπελλο Πρωταθλητριών Ομάδων Ευρώπης, όπου 3 φορές μέχρι τώρα έχει καταφέρει να προκριθεί στις 16 καλύτερες Ευρωπαϊκές ομάδες (Βιέννη 1993, Ρώμη 1995, Γούβες 1997).

 Τμήμα αντισφαίρισης 
Το σωματείο του Ηρακλείου αποτελεί ένα από τα 14 που συμμετείχαν στην εναρκτήρια συνέλευση της πρώτης ανεξάρτητης Ελληνικής Ομοσπονδίας Αντισφαιρίσεως το Μάρτιο του 1939.

 Έντυπο 
Το 2000 ο σύλλογος προχώρησε στην έκδοση περιοδικού με τίτλο Ηράκλειο ΟΑΑ. Πριν ανασταλεί η κυκλοφορία του, βασικοί συνεργάτες υπήρξαν οι Μιχάλης Βλατάκης, Στέλιος Κατεργιαννάκης, Γιώργος Κορτσιδάκης, Αντώνης Παπουτσάκης και Όλγα Σουτζή.Γιώργος Η. Κουσουνέλος, Λεξικό ελληνικού αθλητικού Τύπου 1894-2004 • Εφημερίδες, περιοδικά, έντυπα, βασικοί συνεργάτες, Εκδόσεις Διόπτρα, Αθήνα 2004, ISBN 960-3642-57-6, σελ. 84.

 Παραπομπές 

 Εξωτερικοί σύνδεσμοι 

 Ηράκλειο Ο.Α.Α., ιστότοπος του συλλόγου.
 Ηράκλειο Ο.Α.Α., παρουσίαση του σκακιστικού τμήματος στο www.greekchess.com 
 Μεγάλο Κλειστό Γυμναστήριο Ηρακλείου, πληροφορίες στον ιστότοπο Stadia.gr.
 Κλειστό Γυμναστήριο Λίντο, πληροφορίες στον ιστότοπο Stadia.gr.


Κατηγορία:Ελληνικοί πολυαθλητικοί σύλλογοι
Ομιλος Αντισφαιρισης
Κατηγορία:Ελληνικοί σύλλογοι καλαθοσφαίρισης
Κατηγορία:Ελληνικοί σύλλογοι αντισφαίρισης
Κατηγορία:Ελληνικοί σύλλογοι επιτραπέζιας αντισφαίρισης
Κατηγορία:Ελληνικοί σκακιστικοί σύλλογοι
Κατηγορία:Σωματεία Ε.ΚΑ.Σ.Κ.
Κατηγορία:Ιδρύσεις αθλητικών συλλόγων το 1928
Κατηγορία:Ιδρύσεις ομάδων καλαθοσφαίρισης το 1968